Document ID: /fineweb-2-swissfilter-quality_10-filterrobots/filtered/01777.jsonl.gz/22

Čo navštíviť vo Švajčiarsku
Švajčiarsko je neveľká krajina, rozlohou podobná Slovensku. Oproti nám však majú lepšie rozvinutý cestovný ruch. Švajčiarsko je teda veľkým lákadlom turistov, ktorí si chcú užiť krásu hôr a jazier, zašportovať si na dlhým strmých svahoch alebo na divokých riekach či zažiť adrenalín pri jazde najstrmšou zubačkou na svete. Chystáte sa na dovolenku práve do tejto krásnej krajiny? Ponúkame vám prehľad tých najzaujímavejších a najkrajších miest, ktoré by ste mali vidieť.
Bazilej/BASEL
- Augusta Raurica – najväčšie rímske ruiny vo Švajčiarsku. Sú poslednými pozostatkami rímskej kolónie postavenej v roku 44 p. n. l.. Dnes je súčasťou areálu divadlo a niekoľko chrámov, v priľahlom múzeu je vystavený originálny dom rímskeho občana;
- Bazilejská radnica – reštaurovaný renesančný palác, ktorý je dodnes využívaný mestským úradom.
- Elisabethen – prvý protestantský kostol postavený v meste, považovaný za najvýznamnejšiu neogotickú stavbu vo Švajčiarsku;
- Fondation Beyeler – najlepšia súkromná zbierka umenia sprístupnená verejnosti.
- Galluspforte – Gallusov portál, najdôležitejšia románska pamiatka vo Švajčiarsku;
- Mestské brány – masívne bazilejské opevnenie bolo postavené po zemetrasení v roku 1356, niekoľko z brán stojí za to vidieť – Spalentor, St. Alban Tor, St. Johanns Tor;
- Museum Jean Tinguely – postavené jedným z najlepších švajčiarskych architektov Mariom Bottom. Pôsobí hravým ale aj mrazivým dojmom. Nanešťastie sa väčšiny „kinetických“ skulptúr nemôžete dotknúť. Napriek tomu struny, železné perá a točiace kolesá pôsobia podobným dojmom ako práce šialeného profesora
- Münster – románsko-gotická katedrála postavená v rokoch 1019 -1500;
Bellinzona
- Castelgrande, Montebello a Sasso Corbaro – trojica hradov, ktoré sú od roku 2000 na zozname Svetového dedičstva UNESCO
- goticko-renesančná radnica s mohutnou vežou.
- Rabadan – karneval so 150 ročnou tradíciou
Ženeva/GENEVA
- Hotel Cornavin – v jeho vstupnej hale sa nachádzajú 30 m vysoké hodiny, ktoré aj napriek svojej veľkosti stále bezchybne fungujú.
- Jet d´Eau – najvyššia fontána v Európe, ktorá rýchlosťou 200 km/h strieka vodu do výšky 140 metrov.
- Námestie národov – námestie, od ktorého sa smerom von rozkladá sieť palácov, ktoré svojou rozlohou konkurujú francúzskemu Versailles.
- Ulica Rue du Rhône – tretia najdrahšia ulici sveta vďaka zlatým, platinovým, či briliantovým hodinkám značiek ako sú Rolex, Piaget či Patek Phipippe.
- Watchland – impérium na brehu Ženevského jazera, ktorá vyrobilo najdrahšie hodinky sveta Aeternitas.
Interlake
- outdoorové a športové centrum Švajčiarska (lyžovanie, snowboarding, rafting, kanoe)
- Jungfraujoch – najvyššie položená stanica v Európe
- Niesen – vrch v tvare pyramídy. Na jej vrchole je úchvatný 360° výhľad na jazero Thun a Bernské Alpy
Lausanne
- Olympijské múzeum – nachádzajú sa tam nielen pochodne, fotografie a pamiatky na jednotlivé olympiády, ale aj spomienkové predmety od športovcov, ktorí sa významnejšie zapísali do dejín tejto udalosti.
Luzern
- Kolesový parník – kolesový parník spoločnosti SGV je najväčším aktívnym kolesovým parníkom pohybujúcim sa na sladkej vode.
- Pilatus – podla legendy bol na tomto vrchu pochovaný Pilát Pontský a preto bol v stredoveku prístup na túto horu zakázaný, Dnes je obľúbeným turistickým miestom, na ktoré sa dá dostať buď kabínkovou lanovkou alebo najstrmšou zubačkou na svete.
Zürich/ZUERICH
- Cintorín Fluntern – je tu pochovaný James Joyce, ktorý tu napísalsvoje najznámejšie dielo Odyseus – Ulysses. Samotný cintorín je príjemným miestom, v jeho blízkosti je zoo.
- Fraumünster – kostol známy pre svojich päť sklenených okien, ktoré vytvoril v pokročilom veku známy rusko-francúzsky umelec Marc Chagall.
- Kunsthaus – najlepšia zurišská galéria
- Le Corbusier Pavilion – najväčšia realizácia avantgardného architekta. Súkromné múzeum ponúka výstavu Le Corbusierových plánov, kresieb, kníh a sôch.
- Museum fűr Gestaltung – múzeum dizajnu, ktoré občas usporadúva neuveriteľné výstavy…(dendrity, obaly jedál na donášku…)
Ďalšie destinácie:
Grindelwald
- populárna prázdninová destinácia, známa predovšetkým najväčším lyžiarskym strediskom v okolí Jungfrau
- World Snow Festival – tímy umelcov vytvárajú v priebehu jedného týždňa, figúry a plastiky zo snehových blokov
- „Velogemel“ Majstrovstvá sveta – každý rok majstrovstvá sveta na snežných kolesách sa koná v Grindelwald, špecialita pre Grindelwald (február).
- Mountain Festival Jari – festival spojený s ľudovým tancom v tradičných krojoch a s ľudovou hudbou
Zermatt
- lyžiarske stredisko pri Matterhorne
Rýnske vodopády
- najväčšie vodopády strednej Európy vo výške cca 23 m. Svojou výškou nie sú až tak zaujímavé, ide skôr o šírku a objem vody, ktorý tadiaľto pretečie.